**Ուրալի լեռնա-մետալուրգիական ընկերության ռազմական տեխնիկայի թանգարան** (ռուս.՝ Музей военной техники УГМК), Ռուսաստանի ամենամեծ մասնավոր թանգարաններից մեկը։ Ստեղծվել է «Ուրալի լեռնա-մետալուրգիական ընկերություն-Հոլդինգ» ՍՊԸ-ի ղեկավարության նախաձեռնությամբ։ Թանգարանը գտնվում է Սվերդլովսկի մարզի Վերխնայա Պիշմա քաղաքում։ 2017 թվականի դրությամբ թանգարանի ընդհանուր մակերեսը կազմում է 65650 քառակուսի մետր։

Ստեղծման պատմություն
--------------------

2005 թվականի մայիսի 9-ին «Ուրալէլեկտրոմեդ» Բաժնետիրական ընկերության անցակետի մոտ բացվեց ռազմական տեխնիկայի ցուցադրություն։ Ուրալի լեռնա-մետալուրգիական ընկերության ռազմական տեխնիկայի թանգարանի հիմնադրման պաշտոնական ամսաթիվը 2010 թվականի մայիսի 9-ն է, երբ բացվեց թանգարանի ցուցահանդեսային հրապարակը, որտեղ ներկայումս ներկայացված են հրետանային, զրահատանկային տեխնիկայի ինքնագնաց կայանքներ, ինքնաթիռներ և այլ հավաքածուներ ։

2013 թվականի մայիսի 9-ին բացվեց ռազմական տեխնիկայի թանգարանի Ցուցահանդեսային կենտրոնի շենքը։ Կենտրոնում տեղակայված է պարբերաբար համալրվող ռազմական տեխնիկայի հավաքածուն (1-ին և 2-րդ հարկերում), ինչպես նաև Ուրալյան տարածաշրջանի ռազմական պատմությանը նվիրված ցուցահանդես (3-րդ հարկ)։

2015 թվականի մայիսի 9-ին կենտրոնի հրապարակում բացվեց Հայրենական մեծ պատերազմի ժամանակ խորհրդային երկաթուղայինների սխրանքներին նվիրված ցուցահանդես։

2016 թվականի մայիսի 9-ին բացվեց խորհրդային Ռազմա-ծովային նավատորմին նվիրված ցուցահանդես։ Այնտեղ ներկայացված են «Մալյուտկա» սուզանավի, 161 և 194 ռազմանավակների, ինչպես նաև վերականգնված 1125 գետային ռազմանավակի լայնամասշտաբ մանրակերտը, որն օգտագործվել է Ստալինգրադի ճակատամարտի ժամանակ։

Թանգարանի ցուցադրություն
------------------------

ՈւԼՄԸ ռազմական տեխնիկայի թանգարանի այցելություններ.| 2011 | 2012 | 2013 | 2014 | 2015 | 2016 | 2017 |
| --- | --- | --- | --- | --- | --- | --- |
| 68 000 | 92 000 | 140 000 | 150 000 | 181 000 | 204 000 | 214 000 |

Թանգարանային համալիրի կազմի մեջ են մտնում բաց հրապարակը և ցուցահանդեսային կենտրոնը։ Բաց հրապարակում առանձին գոտի է հատկացված երկաթուղային տրանսպորտին։ Ցուցահանդեսային կենտրոնի կազմում գործում է ինտերակտիվ հարթակ (ինտերակտիվ թատրոն, էլեկտրոնային հրաձգարան, խաղային սիմուլյատորներ)։ 
Թանգարանում գործում է երեք խմբակ «Մասշտաբային մոդելավորում», «Սպառազինության պատմություն» և «Գավառագիտություն»։

Թանգարանի հավաքածուում հաշվառված են ռազմական տեխնիկայի ավելի քան 350 նմուշներ։

Պատկերասրահ
-----------

* Զրահապատ մեքենաների հավաքածուԶրահապատ մեքենաների հավաքածու
* Ինքնագնաց սարքերի ցուցադրությունԻնքնագնաց սարքերի ցուցադրություն
* Երկաթուղային ցուցադրությունԵրկաթուղային ցուցադրություն
* ԱտրիումԱտրիում
* Զրահապատ մեքենաներԶրահապատ մեքենաներ
* Մոտո ցուցադրությունՄոտո ցուցադրություն
* Համազգեստների ցուցադրությունՀամազգեստների ցուցադրություն
*

Ծանոթագրություններ
------------------

1. ↑
2. ↑  "Без прошлого нет будущего".
3. ↑  "Посещаемость Музея военной техники УГМК". Արխիվացված է the original 2018 թ․ մարտի 20-ին. Retrieved 2018 թ․ մարտի 25. `{{cite web}}`: Unknown parameter `|dead-url=` ignored (`|url-status=` suggested) (help).

Արտաքին հղումներ
----------------

* Պաշտոնական կայք Archived 2018-03-19 at the Wayback Machine.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ռազմական տեխնիկայի թանգարան (Վերխնայա Պիշմա)** կատեգորիայում։ |